3. melléklet az Önkormányzat Szervezeti és Működési Szabályzatáról szóló 2/2013. (II.13.) önkormányzati rendelet módosításáról szóló 7/2014. (VI.30.) önkormányzati rendelethez

„3. melléklet az Önkormányzat Szervezeti és Működési Szabályzatáról szóló 2/2013. II.13.) önkormányzati rendelethez

1. Pénzügyi Bizottság feladatai:

1.1 
Véleményezi a közös fenntartású intézmények költségvetéséről, zárszámadásáról szóló előterjesztéseket, az Önkormányzat költségvetési, zárszámadási rendelet-tervezeteit és a  költségvetés végrehajtásáról szóló féléves, háromnegyed éves beszámoló tervezetét. A helyi adókra vonatkozó rendeleteket, pénzügyi előterjesztéseket, javaslatokat.

1.2.
Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, - csökkenés) alakulását, értékeli az azt előidéző okokat.

1.3.
Évente értékeli a polgármester munkáját és javaslatot tesz jutalmazására, évente legfeljebb 6 havi illetménye mértékéig. 

1.4.
Részt vesz a Vagyongazdálkodási Terv előkészítésében.

1.5.
Részt vesz az önkormányzati irányítású költségvetési szervek létrehozásával, átszervezésével, megszüntetésével, feladatának megváltoztatásával, költségvetésének meghatározásával és módosításával összefüggő képviselő-testületi döntések előkészítésében.

1.6.
Véleményezi az Önkormányzat Szervezeti és Működési Szabályzatának módosításáról szóló előterjesztést, kivéve, ha az előterjesztésben szereplő szabályozási javaslat az Ügyrendi Bizottság hatáskörét, feladatkörét érinti.

2. Ügyrendi Bizottság feladatai:

2.1.
Véleményezési a Képviselő-testület rendeleteinek tervezetét, ügykörébe tartozó előterjesztéseket. 

2.2.
Lefolytatja a képviselő, illetve a polgármester, valamint az alpolgármesterek vagyonnyilatkozatának ellenőrzésével, illetve összeférhetetlenségének kivizsgálásával kapcsolatos eljárást, és annak eredményéről tájékoztatja a Képviselő-testületet.

2.3.
Ellátja a titkos szavazás lebonyolítását, szavazatszámlálás feladatait. 

2.5. 
Véleményezi a képviselő-testület személyi jellegű választási és kinevezési, alapvető munkáltatói jogkörbe tartozó döntéseit, javaslatot tesz a bíráló bizottságra.  

2.6. Véleményezi az Önkormányzat Szervezeti és Működési Szabályzatáról szóló önkormányzati rendelet megalkotását és Önkormányzat Szervezeti és Működési Szabályzatának módosításáról szóló előterjesztést.
2.7. Véleményezi a kialakított közterület elnevezésével és a közterületek jegyzékében szereplő elnevezés megváltoztatásával kapcsolatos javaslatot.”
